钦定古今图书集成/明伦汇编/氏族典/第464卷 > 《廖用贤尚友录》 > 路去病
## 钦定古今图书集成/明伦汇编/氏族典/第464卷 > 《廖用贤尚友录》 > 路去病

按《北齐书路去病传》：“去病，阳平人也。释褐开府参军，
为定州饶阳令。性严毅，人不敢欺。擢成安令。辇毂之
下，功臣内戚，请嘱百端，去病消息事宜，以理抗答，势
要之徒，莫不惮其风格。周武平齐，重其能，发诏褒扬。
隋大业中，卒于冀氏县令。”